[{"text_idx": "#000001", "text": "Aastalo\u0303pu postituses ma pikka juttu ei tee. See on tavaliselt aeg, kui olen arvutist rohkem eemal ja veedan aega oma perega. Seekord vo\u0303tsin ka aja ja meisterdasin valmis u\u0308he visuaali. See on pa\u0308ris mahukas ja tundub esmapilgul kirju, aga kui ja\u0308rjest su\u0308veneda, siis on selles oma lihtne loogika olemas. See on visuaal eesma\u0308rkide seadmiseks. Ja mitte ainult suurte eesma\u0308rkide, vaid iga eluvaldkonna peale mo\u0303tlemine. Tegin selle nii, et saab printida va\u0308lja ja ka\u0308sitsi ta\u0308ita vo\u0303i siis otse arvutis ta\u0308ita. Visuaali saad kasutada nii aasta suuremate eesma\u0308rkide seadmiseks kui igakuiste pisemate eesma\u0308rkide jaoks. Na\u0308iteks on sul suurem eesma\u0308rk aasta jooksul 1200 eur investeerida, siis igakuiselt on eesma\u0308rk 100 eur investeerida. Vo\u0303i on sul na\u0308iteks aasta eesma\u0308rk oma aed korda teha ning igakuiselt paned va\u0308iksemad eesma\u0308rgid, mida ja\u0308rjest a\u0308ra teha- istutad mo\u0303ne puu, tee uue lillepeenra jne. Talvel vo\u0303ibolla ei ole sinna midagi kirjutada, sest aed on lumeall. Ja see on ok, sest iga kuu ei peagi olema uued eesma\u0308rgid vo\u0303i u\u0308ldse mo\u0303nes valdkonnas eesma\u0308rki."}, {"text_idx": "#000002", "text": "Ning visuaalil on kaks versiooni: loovam- liikuv ning to\u0308o\u0308lehe stiil. Vali enda lemmik."}, {"text_idx": "#000003", "text": "Ta\u0308itmisel on peamine hoida lihtsust ehk kirjutada iga valdkonna juurde pigem ainult 1-2 asja, millele keskenduda. Meil on elus nii palju rolle ja nu\u0308ansse, millele igakuiselt ta\u0308helepanu po\u0308o\u0308rata ja kui oleme saanud seada va\u0308ikesed eesma\u0308rgid, siis on lihtsam liikuda suurte eesma\u0308rkide suunas. Vo\u0303i hoida rahuldustpakkuvat seisundit ja lihtsalt teada, et selle valdkonnaga on ko\u0303ik ha\u0308sti \ud83d\ude42"}, {"text_idx": "#000005", "text": "Oled oodatud pliiatsiga mo\u0303tlejate kogukonda, et saada osa uudistest, pakkumistest ja kingitustest."}, {"text_idx": "#000006", "text": "Kinnitan, et kaitsen uudiskirjaga liitunute isikuandmeid ega levita neid kolmandatele osapooltele."}]